******

**Anul 2021 – numărul 20**

**17 - 21 mai**

***Din conținutul acestui număr***:

[Repere din agenda publică a conducerii instituţiei prefectului - judeţul Hunedoara în perioada 17- 21 MAI, 2021 2](#_Toc72749077)

[Selecție de Acte normative apărute în Monitorul Oficial al României în perioada 17 -21 mai, 2021 4](#_Toc72749078)

[Comunicate de presă ale Guvernului României 5](#_Toc72749079)

[Briefing de presă susținut de premierul Florin Cîțu, la finalul ședinței de guvern din 19 mai 5](#_Toc72749080)

[Convorbirea telefonică a premierului Florin Cîțu cu omologul său polonez, Mateusz Morawiecki 9](#_Toc72749081)

[Informaţie Europeană 10](#_Toc72749082)

[NOUTĂȚI – Informații UTILE 10](#_Toc72749083)

[31 mai 2021, termenul limită de depunere a cererilor de intenție pentru accesarea Programul Naţional Apicol 10](#_Toc72749084)

[Program în valoare de 3,2 miliarde de euro pentru investiții în agricultură, anunțat de ministrul Agriculturii 11](#_Toc72749085)

[APIA: Încheierea Campaniei de depunere a Cererilor de plată 2021! 11](#_Toc72749086)

[Pactul verde european: Orientări strategice pentru o acvacultură sustenabilă și competitivă 11](#_Toc72749087)

[Oportunitate pentru scriitori și scriitoare: Bursa de Creație DLITE în valoare de 1.500 euro! 12](#_Toc72749088)

[14 apeluri ar urma să fie lansate în decursul acestui an prin fonduri norvegiene! Buget disponibil de 25 milioane euro 12](#_Toc72749089)

[Consultări 14](#_Toc72749090)

[Proiect de OUG: 1 octombrie 2021, noul termen de depunere a declarațiilor privind beneficiarii reali 14](#_Toc72749091)

[Proiect de OUG: Relansarea măsurii 3-granturi de investiții prin REACT-EU. Fondurile disponibile în prezent, transferate către măsura 2-capital de lucru 14](#_Toc72749092)

[APELURI – Finanțări 15](#_Toc72749093)

[Ajutoare de stat: Comisia aprobă o schemă românească în valoare de aproximativ 46 de milioane de euro pentru sprijinirea activității crescătorilor de bovine afectați de pandemia de coronavirus 15](#_Toc72749094)

[Sesiunea de finanțare III/2021 a proiectelor editoriale este deschisă! 800.000 lei pentru edituri, redacții de publicații culturale și persoane juridice de drept public și privat 16](#_Toc72749095)

[Finanțări de peste 3 milioane de lei pentru proiectele care dezvoltă energii regenerabile 16](#_Toc72749096)

[Mecanismul Financiar SEE: 2 apeluri relansate pentru dezvoltarea sectorului IMM-urilor din România 16](#_Toc72749097)

[TIFF premiază cineaștii, jurnaliștii, criticii de film și actorii! 17](#_Toc72749098)

[Ediția 2021 a Premiilor „Noul Bauhaus european”! 17](#_Toc72749099)

[Din actualitatea europeană 18](#_Toc72749100)

[Pactul verde european: Dezvoltarea unei economii albastre durabile în Uniunea Europeană 18](#_Toc72749101)

[Planul de acțiune al UE de combatere a rasismului: Comisia numește primul coordonator antirasism din istorie 21](#_Toc72749102)

[Comisia semnează un al treilea contract cu BioNTech-Pfizer pentru încă 1,8 miliarde de doze de vaccin 21](#_Toc72749103)

[Certificatul electronic al UE privind COVID: Parlamentul European și Consiliul au ajuns la un acord privind propunerea Comisiei 23](#_Toc72749104)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 17- 21 MAI, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților Oana Andreea BIRIȘ și SZÉLL Lőrincz:

| **Eveniment** | **Data** |
| --- | --- |
| *Întâlnire de lucru la sediul APIA Hunedoara.* | ***17 mai*** |
| *Întâlnire de lucru cu primarul comunei Lăpugiu de Jos.* | ***17 mai*** |
| *Întâlnire de lucru cu primarul comunei General Berthelot.* | ***17 mai*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara* | ***17 mai*** |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***17 mai*** |
| *Participare la prima acțiune din cadrul proiectului „DEZVOLTĂM HUNEDOARA”, organizată la compania „Philips Orăștie” unde au avut loc discuții cu întreaga echipă de conducere a firmei.* | ***18 mai*** |
| *Participare la festivitatea de premiere a echipei de handbal feminin CSM Deva care a promovat în prima ligă valorică: „Liga Florilor”.* | ***18 mai*** |
| *Întâlnire de lucru promovare proiect învățământ dual "Școală și carieră-Fii meseriaș".* | ***18 mai*** |
| *Întâlnire de lucru cu reprezentantul DSP Hunedoara respectiv HORECA Hunedoara.* | ***18 mai*** |
| *Întâlnire de lucru cu doamna Barabaș Georgeta, director executiv Agenția pentru Protecția Mediului Hunedoara.* | ***18 mai*** |
| *Întâlnire de lucru cu primarul comunei Râu de Mori.* | ***18 mai*** |
| *Coordonarea acțiunilor structurilor de urgență implicate în gestionarea situațiilor generate de fenomenele meteo periculoase, în zona afectată din comunele Buceș, Vața de Jos și Baia de Criș.* | ***19 mai*** |
| *Deplasare la București la Ministerul Dezvoltării, Lucrărilor Publice și Administrației în perioada 19-20 mai 2021.* | ***19 mai*** |
| *Întâlnire de lucru cu domnul Bretean Ovidiu Dorel, comisar șef al Gărzii Naționale de Mediu – Serviciul Comisariatul Județean Hunedoara* | ***20 mai*** |
| *Întâlnire de lucru cu domnul Zaharia Marian din cadrul Autorității Electorale Permanente.* | ***20 mai*** |
| *Întâlnire de lucru cu primarul comunei Vorța și primarul comunei Crișcior.* | ***20 mai*** |
| *Întâlnire de lucru cu domnul Surgent Marius, directorul Casei Județene de Pensii Hunedoara* | ***20 mai*** |
| *Intervenție telefonică la postul de televiziune B1 Tv.* | ***20 mai*** |
| *Participare vernisaj expoziție artă contemporană Galeriile de Artă "Forma" Deva.* | ***20 mai*** |
| *Întâlnire de lucru cu somnul Gabriel Ilieș, viceprimarul municipiului Deva.* | ***20 mai*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***21 mai*** |
| *Depunere de coroană de flori din partea Instituției Prefectului, la bustul lui Constantin Bursan, deputat liberal în perioada interbelică și ctitor al Catedralei „Sfinții Împărați Constantin și Elena” și al Palatului Administrativ din Hunedoara.* | ***21 mai*** |
| *Întâlnire de lucru cu primarul comunei Ribița și primarul comunei Sântămăria Orlea.* | ***21 mai*** |
| *Coordonare vaccinarea elevilor din unitățile de învățământ hunedorene la Liceul „Teglas Gabor” din Deva.* | ***21 mai*** |
| *Întâlnire de lucru cu doamna Pollyanna Hanellore Hangan, deputat USR Hunedoara.* | ***21 mai*** |
| *Întâlnire de lucru cu liderul sindicatului "Solidaritatea" Hunedoara, domnul Iștoc Cristian.* | ***21 mai*** |
| *Deplasare la Centrul de Vaccinare din Orăștie, discuții cu personalul medical.* | ***22 mai*** |
| *Participare la acțiunea de imunizare la Castelul Corvinilor, la Centrul „Drive Thru” unde s-a vaccinat o parte a personalului care lucrează în „HORECA”.* | ***22 mai*** |
| *Participare vernisaj "Foto-urbația" la Castelul Corvinilor Hunedoara.* | ***22 mai*** |
| *Participare lansare de carte "Iancu de Hunedoara" la Castelul Corvinilor Hunedoara.* | ***22 mai*** |
| *Participare centrul mobil de vaccinare din comuna Pui.* | ***22 mai*** |
| *Participare la deschiderea în incinta „Complexului Comercial – Bălata” din comuna Șoimuș, a centrului mobil unde s-au putut imuniza cei care au vizitat complexul și au dorit să se vaccineze.* | ***23 mai*** |

Cancelaria Prefectului

🏵🏵🏵



Selecție de Acte normative apărute în Monitorul Oficial al României   
în perioada 17 -21 mai, 2021

**M. Of. nr. 510/17 mai 2021**

* **536 – Guvernul României**- Hotărâre pentru modificarea și completarea Normelor metodologice de aplicare a prevederilor Ordonanței de urgență a Guvernului nr. 111/2010 privind concediul și indemnizația lunară pentru creșterea copiilor, aprobate prin Hotărârea Guvernului nr. 52/2011

**M. Of. nr. 511/17 mai 2021**

* **143 – Parlamentul României** - Lege pentru aprobarea Ordonanței de urgență a Guvernului nr. 203/2020 privind unele măsuri de reglementare a vânzării terenurilor agricole situate în extravilan

**M. Of. nr. 512/17 mai 2021**

* **703 - Ministerul Sănătății** - Ordin privind modificarea Ordinului ministrului educației și al ministrului sănătății nr. 3.235/93/2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2

**M. Of. nr. 513/18 mai 2021**

* **526 - Guvernul României** - Hotărâre privind recunoașterea Asociației Revista Convorbiri Literare ca fiind de utilitate publică

**M. Of. nr. 515/18 mai 2021**

* **146 - Parlamentul României** - Lege privind monitorizarea electronică în cadrul unor proceduri judiciare și execuțional penale

**M. Of. nr. 517/19 mai 2021**

* **539 - Guvernul României** -  Hotărâre privind aprobarea Strategiei naționale pentru prevenirea și combaterea antisemitismului, xenofobiei, radicalizării și discursului instigator la ură, aferentă perioadei 2021-2023, și a Planului de acțiune al Strategiei naționale pentru prevenirea și combaterea antisemitismului, xenofobiei, radicalizării și discursului instigator la ură, aferentă perioadei 2021-2023

**M. Of. nr. 518/19 mai 2021**

* **300 - Parlamentul României** -  Ordin privind aprobarea Metodologiei pentru concursul local de proiecte de tineret

**M. Of. nr. 520/19 mai 2021**

* **3702 - Ministerul Educației** -  Ordin privind aprobarea programelor școlare pentru învățământul special preșcolar, primar și gimnazial

**M. Of. nr. 522/ 20 mai 2021**

* **708 -Ministerul Sănătății -** Ordin pentru aprobarea regulamentelor privind condițiile necesar a fi respectate pentru accesul în bazele sportive, în vederea practicării sporturilor individuale în aer liber, pentru practicarea sporturilor de echipă în aer liber, pentru reluarea activității de natație în bazinele acoperite și în aer liber din România, în vederea desfășurării activităților sportive în spații închise, desfășurării activităților de pregătire fizică în săli de fitness și aerobic, respectiv accesul spectatorilor la evenimentele sportive

**M. Of. nr. 525/ 20 mai 2021**

* **721 -** **Ministerul Sănătății-** Ordin pentru modificarea și completarea anexei la Ordinul ministrului culturii și al ministrului sănătății nr. 3.245/1.805/2020 privind măsurile pentru prevenirea contaminării cu noul coronavirus SARS-CoV-2 și pentru asigurarea desfășurării activităților în condiții de siguranță sanitară în domeniul culturii

**M. Of. nr. 528/ 21 mai 2021**

* **554 -** **Guvernul României -** Hotărâre privind stabilirea datei alegerilor locale parțiale pentru primari și un consiliu local în unele circumscripții electorale
* **556 -** **Guvernul României** - Hotărâre privind stabilirea măsurilor tehnice necesare bunei organizări și desfășurări a alegerilor locale parțiale din data de 27 iunie 2021
* **557 -** **Guvernul României** - Hotărâre privind stabilirea cheltuielilor necesare pregătirii și desfășurării în bune condiții a alegerilor locale parțiale din data de 27 iunie 2021

**M. Of. nr. 529/ 21 mai 2021**

* **39 -** **Guvernul României** - Ordonanță de urgență pentru modificarea Ordonanței de urgență a Guvernului nr. 19/2020 privind organizarea și desfășurarea recensământului populației și locuințelor din România în anul 2021

**M. Of. nr. 530/ 21 mai 2021**

* **550 -** **Guvernul României-** Hotărâre pentru modificarea și completarea anexelor nr. 2 și 3 la Hotărârea Guvernului nr. 531/2021 privind prelungirea stării de alertă pe teritoriul României începând cu data de 13 mai 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Briefing de presă susținut de premierul Florin Cîțu, la finalul ședinței de guvern din 19 mai

Florin Cîţu: Bună ziua! În primul rând, aş vrea să încep cu vestea foarte, foarte, foarte bună pentru România: ieri am avut confirmarea că ceea ce facem de un an și ceva la guvernare, guvernare liberală și anul acesta, guvernarea coaliției, facem bine. România, pentru a doua oară consecutiv, are cea mai mare creștere economică din Uniunea Europeană, trimestrială, asta, în timp ce în Uniunea Europeană sunt foarte multe țări care au intrat iar în teritoriu negativ. Asta înseamnă pentru români mai multe locuri de muncă, înseamnă atractivitate pentru investitorii străini, înseamnă că avem o economie competitivă şi pregătește terenul pentru perioada următoare. Deci felicitări tuturor românilor care au contribuit la creșterea economică, atât în 2020, dar și în 2021, până acum. Sunt sigur că în continuare vom face mai bine și vom spulbera toate estimările, chiar dacă unele dintre ele au fost foarte bune la începutul anului; acum, nu ştiu dacă o să ajungem la estimarea pe care a făcut-o Goldman Sachs, de 9% creștere economică pentru 2021, dar ceea ce am văzut până acum arată foarte bine. În şedința de guvern de astăzi am avut mai multe acte normative importante, am aprobat, bineînțeles, prelungirea, sau printr-un act normativ, am pus la dispoziție sumele pentru a mai plăti o lună în plus minerilor din Valea Jiului. Dar, mai important, am avut o discuție mai lungă cu miniștrii despre PNRR. Ştiţi foarte bine că suntem în acest moment în discuții directe și cu Comisia, eu am săptămânal discuții cu Comisia pe PNRR și voiam să mă asigur că și miniștrii îşi fac treaba pe partea tehnică și că putem să depunem cât mai repede programul. Mâine la ora 15:00 voi avea la Guvern o întâlnire cu câțiva reprezentanți ai PSD exact pe această temă. Eu vreau să vă aduc aminte că am fost cel care la buget i-am spus domnului Ciolacu să vină să-i prezint bugetul, nu am nimic de ascuns; nu a venit. Când a fost vorba în pandemie de specialiști în sănătate, am spus că sunt dispus să ascult soluțiile Partidului Social Democrat. Nu a venit. Să vedem mâine dacă Partidul Social Democrat va da curs invitației să discutăm despre un program care-i interesează pe toți românii, Programul Național de Redresare și Reziliență, deci mâine la ora 15:00 este această întâlnire. Cam atât am vrut eu să vă spun în acest moment. Dacă sunt întrebări, câte o întrebare de fiecare ar fi ok azi. Mulțumesc!

Reporter: Bună ziua. Rata inflației a ajuns la 3,2 în aprilie. Având în vedere că veniturile românilor sunt înghețate anul acesta, cum îi sfătuiți să se descurce cu cheltuielile neprevăzute? Și aici mă refer la creșterea prețului combustibilului și al alimentelor de la raft.

Florin Cîțu: Venitul net lunar a crescut în România cu 7,7%, din cele mai noi informații. Deci nu sunt înghețate, veniturile cresc și vorbim de venitul net lunar, 7,7%. Asta înseamnă că după ce scoatem inflația, veniturile au crescut cu 7,7%. Ceea ce înseamnă că veniturile cresc mult mai rapid decât inflația, puterea de cumpărare crește în România, nu scade.

Reporter: Cum vedeți numirea doamnei Dăncilă, dar și a domnului Ioan Mircea Pașcu, la BNR? Credeți că decredibilizează instituția? Veți avea o discuție cu domnul guvernator pe tema asta?

Florin Cîțu: Nu comentez politica de resurse umane a Băncii Naționale a României.

Reporter: Dar veți discuta totuși cu domnul Isărescu?

Florin Cîțu: Discutăm multe subiecte, multe subiecte importante, dar nu politica de resurse umane.

Reporter: Bună ziua! La Ministerul Investițiilor și Proiectelor Europene a fost o situație, funcționarii nu au vrut să lucreze la proiectele PNRR și au cerut să le fie păstrate sporurile. Este o situație care a fost relatată de Violeta Alexandru. Aveți, practic, niște funcționari care au condiționat activitatea la PNRR de sporurile pe care le primesc. Cum priviți situația?

Florin Cîțu: Această situație nu a fost discutată în ședință de Guvern, deci nu știu la ce se referă, dar în legislație, astăzi, cei care lucrează cu fonduri europene au un spor de 35%. Asta știm cu toții - și chiar dacă sunt și de la alte ministere, nu doar în Ministerul Fondurilor Europene.

Reporter: Au cerut ca acest spor să fie păstrat, asta vine și în contextul în care Guvernul spunea că toate sporurile vor fi plafonate.

Florin Cîțu: Deci, repet, această discuție nu a fost prezentată în ședința de Guvern, nu am cunoștințe despre așa ceva, dar angajații Ministerului Investițiilor, care lucrează cu fonduri europene, toți beneficiază de acest spor, inclusiv cei din alte ministere care lucrează cu fonduri europene.

Florin Cîţu: Este o legislaţie pe care o aveam în vigoare la momentul în care am făcut bugetul.

Reporter: Bună ziua! Am ajuns la 4 milioane de vaccinări, cel puțin cu o doză, însă mai sunt mai puțin de două săptămâni până la 1 iunie, atunci când ar urma să aibă loc a doua etapă de vaccinare. Întrebarea este: dacă nu vom atinge pragul de 5 milioane vor mai fi relaxări? Sunt legate cele două?

Florin Cîţu: În primul rând, în România eu știu că se poate. Putem să atingem 5 milioane, dar nu ăsta este, de fapt, obiectivul - să atingem o anumită cifră. Obiectivul este să depășim pandemia. Şi nu putem să depășim pandemia decât prin vaccinare. Faptul că am venit cu câteva măsuri mai rapid a fost tocmai pentru că ne-am vaccinat și am văzut că vaccinarea a dus la o reducere a ratei de pozitivare, sau de infectare. Eu cred că românii au înțeles mesajul și se vor vaccina, în primul rând pentru sănătatea lor, pentru sănătatea familiilor lor, pentru a avea o viaţă mai bună.

Reporter: Deci vor exista relaxări chiar dacă nu atingem pragul de 5 milioane?

Florin Cîţu: La 1 iunie vor exista relaxări.

Reporter: Bună ziua! Potrivit declarațiilor unor membri ai guvernului, astăzi ar fi trebuit aprobată o ordonanță de urgență care să le permită elevilor care învață în alte localități decât cele în care trăiesc să obțină mai rapid decontarea transportului. Practic, să nu mai trebuiască să vină cu bani de acasă, să-i aloce ministerul de la început. Înțeleg că nu a fost aprobată astăzi. De ce și ce se va întâmpla cu acești elevi? Exista un semnal de alarmă că ar putea chiar renunța la școală unii dintre ei, pentru că nu își permit acest drum.

Florin Cîţu: Aceste decontări se vor face. Cred că este în avizare la unul dintre ministere, nu ştiu dacă la transporturi sau la finanțe. Era în procedura de avizare, va fi aprobată imediat cum va ieși din procedura de avizare.

Reporter: Elevii să aştepte aceşti bani când?

Florin Cîţu: Ea va fi aprobată cât de curând, sper să fie săptămâna viitoare. O aşteptam astăzi, nu au fost date avizele.

Reporter: Domnule premier, a expirat la sfârşitul săptămânii trecute termenul până la care, prin memorandum, trebuiau să trimită miniştrii toate propunerile pentru salarizare și variantă de spor pe fiecare familie ocupațională în parte. Dacă ați primit o analiză în acest sens de la Ministerul Muncii și câteva elemente în ceea ce privește aceste propuneri? Şi, dacă îmi permiteți, ceea ce menționa anterior colega mea, cu 1 iunie, puteți să ne explicați puțin pe partea de procedură? Pentru că vom merge la restaurant, sau la un botez, sau la o nuntă, sau un eveniment de alt tip și va trebui să prezentăm certificatul de vaccinat. Cine o să verifice acest certificat?

Florin Cîţu: La care dintre întrebări doriți să vă răspund? Aveţi două întrebări. La care doriţi să vă răspund?

Reporter: E una cu două capete. Vă rog, la oricare.

Florin Cîţu: Vă răspund la prima întrebare. Doamna ministru a făcut o informare astăzi, în şedinţa de guvern, şi mai sunt câteva ministere care au câteva zile până vin cu propunerile. Ele vor fi discutate, vor fi prezentate în şedinţa următoare de guvern. Am dat o extensie, o săptămână.

Reporter: Şi în ceea ce priveşte cea de-a doua parte, dacă se poate.

Florin Cîţu: Nu, mulţumesc.

Reporter: Insist, totuşi, că ar fi o clarificară necesară pentru cei vaccinaţi.

Florin Cîţu: Vom veni cu clarificări, aşa cum facem de fiecare dată. Când a apărut o problemă nouă la CNSU vin, o explic, vă spun despre ce este vorba. Acum o aveţi pe cea care este aprobată.

Reporter: Bună ziua! În acest moment, cât la sută din PNRR este negociat şi dacă va intra şi proiectul privind autostrada Moldovei în acest an?

Florin Cîţu: Autostrada Moldovei este inclusă, bineînţeles, ştiţi foarte bine, până la Paşcani, chiar şi A7 este până la Paşcani, ele sunt acolo incluse, nici nu se discută (...). Am negociat să fie inclusă toată partea de transporturi, deci nu se discută partea de transporturi.

Reporter: Şi per total cât la sută?

Florin Cîţu: Iar în acest moment - 29,2 miliarde, deja - nu mai discutăm. Acum doar miniştrii trebuie sa lucreze la detalii pentru fiecare proiect, să ne asigurăm că ele rămân acolo, când vor fi fiecare făcute. Asta facem acum. Deci în ceea ce avem şi am prezentat - 29,2 miliarde - nu se mai schimbă nimic.

Reporter: Şi va fi gata în termenul limită?

Florin Cîţu: Va fi gata. Asta am discutat şi astăzi cu miniştrii şi va fi gata. Trebuie să fie gata.

Reporter: Bună ziua! Aţi avut ieri o întâlnire cu reprezentanţii băncilor.

Florin Cîţu: Da.

Reporter: Din informaţiile Hotnews, aceştia v-au solicitat acces la baza de date a MAI cu evidenţa populaţiei, pentru un acces mai facil la datele personale, actualizarea conturilor. Din ce înţelegem, doar o autoritate nu şi-ar mai fi dat acordul. Ce puţeti să ne spuneţi? Din punctul dumneavoastră de vedere se va stabili ceva anul acesta?

Florin Cîţu: Da, se va rezolva problema aceasta. Am înţeles nevoia, pentru că, pe de o parte, există Oficiul pentru spălarea banilor, care cere informaţii de la sistemul bancar şi le impune anumite reguli, pe de altă parte nu au cum să ia aceste informaţii şi sunt cumva prinşi la mijloc. Vom găsi soluţia să aibă acces la informaţie prin procedura de know your clients şi vor rezolva anul acesta.

Reporter: Bună ziua! Domnule premier, cu permisiunea dumneavoastră, aș reveni puţin la subiectul Viorica Dăncilă şi Mircea Paşcu, pentru că sunt nişte aspecte care transced problema de imagine, de hehe-uri şi aspecte ridicate chiar de doi dintre colegii dumeavoastră. Aș vrea să vă citez din colegul dumneavoastră de partid, domnul Ovidiu Raețchi, care se arăta foarte îngrijorat de numirea Vioricăi Dăncilă, subliniind că: "Angajarea dânsei este periculoasă. Dăncilă a fost cel puţin contactată după salutata sa cădere politică de prietenii Kremlinului, care i-au pus în gură un articol inept în 'Jerusalem Post' în care fostul premier vorbea despre o relație vibrantă, reciproc avantajoasă cu Rusia". La rândul lui, colegul dumneavaostră de partid, domnul Rareş Bogdan, vedea foarte îngrijorătoare numirea lui Mircea Paşcu şi declara: "Domnul Paşcu a făcut alte cărți, alte jocuri, a făcut parte dintre acele personaje apropiate de Ion Iliescu, care, în frunte cu Nicolae Militaru, Alexandru Bârlădeanu, Silviu Brucan, doreau ca România să rămână într-un spaţiu estic, dominat de puterea fostei Uniuni Sovietice, de spaţiul rusesc". "În cazul lui Mircea Paşcu", mai spunea domnul Rareș Bogdan, "sunt întrebări la care ar trebui să răspundă serviciile de informații, nu noi". Iată, două personaje despre care se spune că ar fi în sfera de influenţă a Rusiei, angajate într-o instituţie foarte importantă a ţării, o instituţie cu rol strategic. Aş vrea să vă întreb dacă împărtăşiţi îngrijorarea colegilor dumneavoastră, dacă aţi vorbit cu serviciile, dacă veţi vorbi?

Florin Cîţu: Am spus clar - nu comentez politica de resurse umane a Băncii Naționale a României, dar am încredere în independenţa politicii monetare în România.

Reporter: Dacă îmi permiteţi atunci o altă întrebare, căci la aceasta... Recent, procurorul Teodor Niță, procuror expert în infracţiuni de mediu la Parchetul de pe langă Curtea de Apel Constanţa, a abordat problema deşeurilor periculoase introduse în România, se ocupa dânsul de un caz de 500 de tone de deșeuri aduse din Germania și care urmau să fie returnate. Și spunea dânsul că pe lângă faptul că legea se aplică şi legiuitorii ar trebui să fie mai atenţi, în sensul în care domnia sa atrăgea atenţia că sunt foarte multe puncte de frontieră prin care intră astfel de deşeuri periculoase, că România riscă să devină pubela de gunoi a Europei şi că a cerut închiderea unora dintre aceste puncte de frontieră, fară succes. Aş vrea să vă întreb dacă vă îngrijorează situaţia, dacă veţi vorbi cu colegii dumneavoastră atât din PNL, pe parte de proiecte legislative, în parlament, sau pe partea de guvern, la Ministerul Mediului, să se iniţieze proiecte de lege astfel încât această situaţie să fie corectată. Suntem înecaţi în gunoaie şi din extern şi din intern.

Florin Cîţu: Sunt de acord. Legiuitorul trebuie să fie mai atent.

Reporter: Mulţumesc!

Reporter: Bună ziua! Domnule premier, Camera Deputaților a adoptat astăzi proiectul de lege privind Ordonanța de urgență numărul 10 referitoare la schema de ajutor pentru Horeca, în care au fost introduși şi organizatorii de evenimente, târguri, festivaluri tradiţionale. În cât timp vor primi aceștia banii? Ne puteţi da o dată estimativă când aceştia vor primi banii şi cum se va face exact această plată din partea guvernului către...?

Florin Cîţu: Exact ca în celelalte programe se va face plata. Aşteptăm ca legea să fie promulgată de domnul preşedinte și după aceea, bineînţeles, intră în vigoare. Până nu este promulgată, nu intră în vigoare. Deci, după ce va intra în vigoare, vor avea acces, ca toate celelalte coduri CAEN, ca toate celelalte companii, la surse de finanţare.

Reporter: Platforma STS funcţionează în momentul de față sau cât timp se va mai lucra la această platformă, în care antreprenorii se pot înregistra pentru a primi aceşti bani?

Florin Cîţu: Sunt sigur că va fi gata la timp, după momentul în care va fi promulgată legea de domnul preşedinte.

Reporter: Mulţumesc!

Reporter: Bună ziua!

Florin Cîțu: Bună ziua!

Reporter: Domnule premier, România are de la 1 aprilie o lege care le permite evazioniştilor fiscali să scape de închisoare, dacă plătesc prejudiciul integral. Săptămâna trecută aţi anunţat o discuţie în coaliţie pentru această săptămână pe această temă pentru un eventual proiect de lege care să corecteze. Înţelegem că săptămâna aceasta nu a avut loc...

Florin Cîțu: Nu.

Reporter: ... această discuţie. Întrebarea e de ce nu e o prioritate pentru coaliţie eventuala corectare a acestei legi, dat fiind că Guvernul pe care îl conduceţi şi-a stabilit ca prioritate reducerea evaziunii fiscale?

Florin Cîțu: Eu am cerut şi o evaluare să vedem impactul. Deocamdată nu putem să facem o evaluare/.../ doar legislativă. Consilierilor mei pe constituţionalitate le-am cerut o evaluare, să vedem dacă se poate face ceva, cum poate fi modificată. Primesc analiza şi o voi prezenta în coaliţie. Eliminarea evaziunii fiscale reprezintă un obiectiv important al acestei guvernări, este asumat şi prin strategia fiscal-bugetară şi prin planul de convergenţă şi prin PNRR şi deja am luat măsuri importante care au dat rezultate. Vă aduc aminte că anul trecut şi anul acesta conformarea voluntară a crescut în România. Avem venituri la buget mult mai mari, dar, repet, e important că avem veniturile declarate în creştere şi avem şi conformarea voluntară, deci lucrurile merg în direcţia bună în ceea ce priveşte eliminarea evaziunii fiscale. Pe acest proiect, aşa cum v-am spus, am cerut o evaluare.

Reporter: Cine face evaluarea? Dacă ne puteţi spune.

Florin Cîțu: Este consilierul meu, domnul Bogdan Dima. Și după aceea vom prezenta în coaliţie evaluarea.

Reporter: Şi luaţi în calcul - îmi cer scuze! - e o întrebare tot de urmărire pe acelaşi subiect.

Florin Cîțu: Haideţi să aşteptăm rezultatul, să vedem ce...

Reporter: Luaţi în calcul, în cazul în care evaluarea arată că e nevoie de acţiune un proiect de lege pe care să meargă în procedură de urgenţă...

Florin Cîțu: Eu, să ştiţi...

Reporter: ... cum a fost proiectul 5G, de exemplu?

Florin Cîțu: Eu ştiu foarte bine că deja sunt parlamentari PNL care s-au aplecat asupra proiectului, de săptămâna trecută, şi o să vină cu modificări. La Senat sunt câţiva colegi, nu vreau să nu le spun încă numele, ca să vină ei să îl prezinte. Deci, deja ştiu că lucrează la iniţiative legislative pe această temă.

Reporter: Mulţumesc!

Florin Cîțu: Mulţumesc, mulţumesc mult de tot!

\*

Convorbirea telefonică a premierului Florin Cîțu cu omologul său polonez, Mateusz Morawiecki

Premierul Florin Cîțu a avut astăzi, 20 mai, o convorbire telefonică cu omologul său polonez, Mateusz Morawiecki, în cadrul căreia au fost abordate teme de actualitate de pe agenda bilaterală româno-polonă, precum și aspecte de interes comun la nivel european și regional.

Cei doi șefi de guvern au salutat nivelul excelent al Parteneriatului Strategic bilateral dintre România și Polonia și au evocat dorința comună de aprofundare și extindere a cooperării bilaterale în domeniile de interes reciproc. O foarte bună oportunitate în acest sens va fi reprezentată de cea de-a treia ședință comună de guvern româno-polonă, care va fi organizată în toamna acestui an, la Varșovia. Cu acel prilej va fi agreat, între altele, un Plan de acțiune actualizat, pentru intervalul 2021-2025, pentru implementarea Parteneriatului Strategic dintre cele două țări.

Cooperarea în domeniul comercial-investițional, dar și pe dimensiunea energetică, vor reprezenta, alături de continuarea colaborării strânse în planul militar și de securitate, priorități ale agendei bilaterale.

Discuția a reliefat, de asemenea, interesul comun pentru aprofundarea cooperării sectoriale și a schimbului de experiență în domenii precum agricultura, fondurile europene, infrastructura de transport, sectorul digital, dar și noile tehnologii.

Au mai fost abordate chestiuni legate de redresarea economică post-pandemică și de măsurile anti-Covid, fiind subliniată, cu precădere, importanța crucială a campaniilor de vaccinare pentru sănătatea economiilor și a cetățenilor noștri.

Prim-ministrul Cîțu a subliniat oportunitățile deosebite oferite de implementarea programelor de relansare din statele UE pentru consolidarea proceselor de reforme economico-sociale din statele noastre. Prosperitatea viitoare a Uniunii Europene depinde de eficiența și rapiditatea cu care economiile noastre vor fi în măsură să se adapteze evoluțiilor aduse de digitalizare, adoptarea noilor tehnologii și de tranzițiile energetică și climatică.

În plan regional, cei doi șefi de guvern au notat valențele deosebite ale cooperării dintre cele două țări în cadrul formatului B9 și al Inițiativei celor Trei Mări. Cu privire la Inițiativa celor Trei Mări, a fost agreată importanța implementării proiectelor strategice de interconectare regională precum calea ferată Constanța-Gdansk (Rail2Sea), respectiv proiectul rutier Via Carpathia.

Nu în ultimul rând, a fost reiterat sprijinul pentru parcursul european al Republicii Moldova și susținerea comună pentru dinamizarea și substanțierea suplimentară a Parteneriatului Estic.

Sursa: <https://gov.ro/ro/comunicate&page=2&page=1>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**  Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.  Programul președinției se axează pe cinci domenii principale, care sunt în concordanță cu obiectivele agendei strategice a UE:   * consolidarea rezilienței Europei * promovarea încrederii în modelul social european * promovarea unei redresări durabile * accelerarea unei tranziții digitale echitabile și favorabile incluziunii * reafirmarea rolului UE în lume, cu garantarea faptului că acesta se va baza pe deschidere și multilateralism   [Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.  În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. | |

🏵🏵🏵

NOUTĂȚI – Informații UTILE

31 mai 2021, termenul limită de depunere a cererilor de intenție pentru accesarea Programul Naţional Apicol

Agenția de Plăți și Intervenție pentru Agricultură a informat ieri, 17 mai 2021, faptul că **până la data de 31 mai 2021** primește Cereri de intenție pentru accesarea **Programului Naţional Apicol** depuse de către formele asociative apicole legal constituite care solicită sprijin pentru **măsura A** „Asistență tehnică pentru apicultori și organizațiile de apicultori”, și de către apicultori pentru **acțiunile C.4.** „Achiziţionarea de mijloace de transport apicol fără autopropulsie – remorcă apicolă/pavilion apicol şi mijloace fără autopropulsie de încărcare–descărcare a stupilor în pastoral”, **respectiv D.3.** „Achiziționarea de accesorii apicole de către stupinele de elită/multiplicare”.

În contextul actual, cererile de intenție împreună cu documentele atașate cererii pot fi scanate/fotografiate şi transmise la APIA prin intermediul mijloacelor electronice la adresa de e-mail a Centrului Județean/Centrului Municipiului Bucureşti sau pot fi depuse la registratura Centrelor APIA, conform anunțului oficial.

Formularul cererii de intenţie împreună cu alte informaţii detaliate privind accesarea Programului Naţional Apicol se regăsesc postate pe site-ul APIA www.apia.org.ro, la secțiunea Măsuri de Piață-Apicultură–Anul 2021 sau este pus la dispoziția solicitanților de către funcţionarii Centrelor APIA.

Numai solicitanţii care vor depune cererea de intenție pentru măsurile menţionate mai sus au dreptul să depună cererea de plată prin care vor solicita sprijin pentru acelaşi produs/produse din cererea de intenţie.

**Cererile de plată se vor depune până la termenul limită de 31 iulie 2021.**

Conform APIA, valoarea sprijinului financiar alocat anului 2021 pentru Programul Naţional Apicol este de 51.128 mii lei.

Programul Naţional Apicol pentru perioada 2020 – 2022 are drept scop îmbunătățirea producției și comercializării produselor apicole prin acordarea apicultorilor de sprijin financiar.

APIA a menționat faptul că, oricare ar fi momentul depunerii cererii de plată, cu încadrarea în termenul limită, plata sprijinului financiar se va efectua de către APIA după controlul tuturor cererilor de plată și după centralizarea sumelor eligibile pentru verificarea încadrării în plafonul alocat pentru fiecare măsură.

Sursa: APIA

\*

Program în valoare de 3,2 miliarde de euro pentru investiții în agricultură, anunțat de ministrul Agriculturii

În luna iunie va fi lansat un program de 3,2 miliarde de euro, fondurile europene fiind destinate investiţiilor în agricultură, a anunţat vineri, la Cluj-Napoca, ministrul Agriculturii, Adrian Oros.

„*Vreau să anunţ programul pe care vrem să-l lansăm în luna iunie, un program de 3,2 miliarde de euro bani europeni - măsuri de sprijin pentru investiţii în agricultură în perioada 2021-2024...*”...sursa:www.agerpres.ro, click [***aici***](https://www.agerpres.ro/economic-intern/2021/05/14/adrian-oros-in-iunie-lansam-un-program-de-3-2-miliarde-de-euro-bani-europeni-pentru-investitii-in-agricultura--713650) pentru detalii

Sursa: https://www.agerpres.ro/

\*

APIA: Încheierea Campaniei de depunere a Cererilor de plată 2021!

Agenția de Plăți si Intervenție pentru Agricultură (APIA) a anunțat ieri, 18 mai 2021, încheierea Campaniei de depunere fără penalități a Cererilor unice de plată.

În perioada 01 martie - 17 mai 2021, au fost depuse un număr de **802.956 cereri** unice de plată pentru o suprafață de 9.823.979 hectare.

Conform comunicatului, față de anul anterior, numărul cererilor a scăzut cu 24.008 cereri, în timp ce suprafața agricolă a crescut cu 9.041ha.

În conformitate cu prevederile comunitare și naționale în vigoare, APIA  a transmis faptul că se mai pot primi cereri 25 de zile, respectiv până la data de 11 iunie 2021 inclusiv, cu aplicarea de penalități de 1% pentru fiecare zi de întârziere.

Sursa: APIA

\*

Pactul verde european: Orientări strategice pentru o acvacultură sustenabilă și competitivă

Comisia a anunțat luni, 17 mai 2021, adoptarea unor noi orientări strategice pentru o acvacultură a Uniunii Europene mai sustenabilă și mai competitivă.

Scopul orientărilor este de a oferi o perspectivă comună pentru dezvoltarea acestui sector într-un mod care să contribuie în mod direct la Pactul verde european și la Strategia „*De la fermă la consumator*”.

**Obiectivul orientărilor**

Orientările au fost elaborate în strânsă consultare cu statele membre ale UE și cu părțile interesate, în special cu cele reprezentate în Consiliul consultativ pentru acvacultură. Ele stabilesc patru obiective interdependente pentru dezvoltarea în continuare a acvaculturii în UE:

consolidarea rezilienței și a competitivității,

participarea la tranziția verde,

asigurarea acceptării sociale și a informării consumatorilor,

îmbunătățirea cunoștințelor și inovarea.

**Orientările propun acțiuni specifice într-o serie de domenii**:

accesul la spațiu și apă,

sănătatea umană și animală,

performanțele de mediu,

schimbările climatice,

bunăstarea animalelor,

cadrul de reglementare și administrativ,

comunicarea cu privire la acvacultura din UE.

De asemenea, CE a propus elaborarea unor documente de orientare detaliate privind bunele practici în cele mai importante domenii și prevede un mecanism specific de asistență pentru acvacultură pentru a sprijini elaborarea acestor documente de orientare, precum și punerea în aplicare a bunelor practici descrise în acestea.

Comisia a lansat invitația către statele membre ale UE de a lua în considerare aceste noi orientări în planurile lor strategice naționale multianuale pentru dezvoltarea sectorului acvaculturii, precum și sprijinul acordat sectorului în cadrul viitorului Fond european pentru afaceri maritime, pescuit și acvacultură (FEPAM) și al altor fonduri ale UE.

Sursa: Comisia Europeană

\*

Oportunitate pentru scriitori și scriitoare: Bursa de Creație DLITE în valoare de 1.500 euro!

******DLITE, blogul de literatură în limbile germană și română a anunțat săptămâna trecută lansarea **Bursei de Creație DLITE**.

În valoare de 1.500 euro, bursa se adresează scriitorilor și scriitoarelor care au cel puțin o carte publicată și un manuscris de proză scurtă sau roman în lucru.

Perioada de depunere a aplicațiilor este **1 – 30 iunie 2021**.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/469/bursa-de-creatie-dlite)

Antonia Anton, www.fonduri-structurale.ro

Sursa: Goethe-Institut București

\*

14 apeluri ar urma să fie lansate în decursul acestui an prin fonduri norvegiene! Buget disponibil de 25 milioane euro

 În decursul anului 2021 ar urma să fie lansate 14 noi oportunități de finanțare în domenii variate precum educație, cultură, dezvoltare locală, energie, sănătate și dezvoltarea afacerilor, conform calendarului publicat astăzi, 19 mai 2021, de către Punctul de contact în România privind Granturile SEE și Norvegiene.

**Dezvoltarea afacerilor**

|  |  |  |
| --- | --- | --- |
| **Apel** | **Buget (euro)** | **Lansare estimată** |
| Dezvoltarea modelelor de creștere a afacerilor | 1.000.000 | Trimestrul 2 din 2021 |
| Dezvoltarea abilităților în afaceri | 1.000.000 | Trimestrul 2 din 2021 |

**Sănătate**

|  |  |  |
| --- | --- | --- |
| **Apel** | **Buget (euro)** | **Lansare estimată** |
| Crearea de centre comunitare | 3.500.000 | Trimestrul 3 din 2021 |

**Energie**

|  |  |  |
| --- | --- | --- |
| **Apel** | **Buget (euro)** | **Lansare estimată** |
| Cursuri privine energia regenerabilă, eficiența energetică și securitatea energetică | 3.000.000 | Trimestrul 3 din 2021 |
| Creșterea capacității de producție a energiei regenerabile | 1.900.100 | Trimestrul 3 din 2021 |
| Cercetare și dezvoltare privind energia regenerabilă, eficiența energetică și securitatea energetică | 4.100.000 | Trimestrul 3 din 2021 |

**Dezvoltare locală**

|  |  |  |
| --- | --- | --- |
| **Apel** | **Buget (euro)** | **Lansare estimată** |
| Intervenții prioritare în comunități marginalizate | 1.647.059 | Trimestrul 3 din 2021 |

**Cultură**

|  |  |  |
| --- | --- | --- |
| **Apel** | **Buget (euro)** | **Lansare estimată** |
| Sprijinirea inițiativelor culturale despre minoritatea romă | 2.000.000 | Trimestrul 3 din 2021 |
| Consolidarea antreprenoriatului cultural și dezvoltarea audienței | 2.600.000 | Trimestrul 3 din 2021 |

**Educație**

|  |  |  |
| --- | --- | --- |
| **Apel** | **Buget (euro)** | **Lansare estimată** |
| Mobilitate în învățământ superior | 1.500.000 | Trimestrul 3 din 2021 |
| Cooperare în învățământ superior | 1.500.000 | Trimestrul 3 din 2021 |
| Educație Școlară | 140.000 | Trimestrul 4 din 2021 |
| Învățământ profesional și tehnic | 407.648 | Trimestrul 4 din 2021 |
| Roma | 895.648 | Trimestrul 4 din 2021 |

Bugetul total alocat acestor apeluri ajunge la 25.190.455 euro.

**Oportunități de finanțare disponibile**

În prezent sunt deschise următoarele apeluri ce dispun de finanțare prin granturile SEE & norvegiene:

* Programul SMEs Growth: Schema de granturi mici, apel II
* Programul SMEs Growth: Schema pentru proiecte individuale, apel II
* Energie regenerabilă - Energie geotermală
* Energie regenerabilă - Alte surse de energie regenerabilă
* Energie regenerabilă - Energie hidro
* Schema de granturi mici „Acces la finanțare” 2021
* „*Măsuri de reducere a contaminării cu substanțe periculoase în depozite municipale temporare*”, apel II
* Electrificarea caselor (apelul + schema de granturi mici)
* Proiecte în domeniul învățământului profesional și tehnic
* Educație Școlară
* Incluziunea copiilor romi în școală
* Active Citizens Fund: Apelul 6: Mobilizarea grupurilor vulnerabile din zone insuficient deservite
* Active Citizens Fund - Apelul 4: Conştientizare privind drepturile omului şi tratament egal
* Active Citizens Fund - Apelul 1: Participare civică în zone insuficient deservite

Apelurile pot fi consultate în cadrul rubricii noastre de [***alte finanțări***](https://www.fonduri-structurale.ro/alte-finantari).

Ana-Maria Radu, www.fonduri-structurale.ro

Sursa: Facebook Granturi SEE & Norvegiene

🏵

Consultări

Proiect de OUG: 1 octombrie 2021, noul termen de depunere a declarațiilor privind beneficiarii reali

Ministerul Economiei, Antreprenoriatului și Turismului a lansat vineri, 14 mai 2021, spre consultare publică, un proiect de OUG pentru prelungirea unor termene privind depunerea unor documente prevăzute în sarcina persoanelor juridice înregistrate în registrul comerţului.

Potrivit documentului, la sfârșitul lunii aprilie 2021, prin Legea nr. 101/2021, s-a reintrodus obligația persoanelor juridice supuse înregistrării în registrul comerțului de a depune o declarație privind beneficiarii reali în termen de cel mult 15 zile stabilit a începe să curgă de la depunerea situațiilor financiare anuale.

În proiectul de OUG se arată că, având în vedere că această obligație de raportare a fost reintrodusă în mod abrupt, chiar în perioada depunerii situațiilor financiare anuale, iar termenul a fost stabilit fără analizarea impactului în contextul pandemiei și al menținerii procedurii de depunere clasice, se generează o sarcină excesivă atât asupra mediului privat, cât și asupra aparatului administrativ însărcinat cu înregistrarea acestor declarații.

Astfel, prin proiect se propune, conform notei de fundamentare, introducerea unui termen derogatoriu pentru anul 2021, prelungind termenul de 15 zile de la depunerea situațiilor financiare anuale, introdus prin Legea 101/2021, la un termen special stabilit la **1 octombrie 2021.**

De asemenea, se introduc mai multe forme și modalități de depunere a declarației, astfel:

* pot avea formă de înscris sub semnătură privată ori formă electronică,
* pot fi transmise la oficiul registrului comerțului prin mijloace electronice, cu semnătură electronică, sau prin servicii de poștă și curier,
* pot fi date și în fața reprezentantului oficiului registrului comerțului sau se pot depune, personal sau prin reprezentant, având dată certă, dată de notarul public ori atestată de avocat.

[***Descarcă***](https://www.fonduri-structurale.ro/descarca-document/32769) proiectul de OUG

Propunerile, sugestiile şi opiniile privind proiectul de act normativ se primesc in termen de 10 zile de la data publicării, respectiv 14 mai 2021, la adresa de e-mail: [dezbateri\_publice@economie.gov.ro](mailto:dezbateri_publice@economie.gov.ro).

Ana-Maria Radu, www.fonduri-structurale.ro

| **Documente** |
| --- |
| [Proiect de OUG\_MEAT.zip](https://www.fonduri-structurale.ro/descarca-document/32769) |

Sursa: MEAT

\*

Proiect de OUG: Relansarea măsurii 3-granturi de investiții prin REACT-EU. Fondurile disponibile în prezent, transferate către măsura 2-capital de lucru

Ministerului Investițiilor și Proiectelor Europene a lansat astăzi, 19 mai 2021, spre consultare publică, un [**proiect de OUG pentru modificarea Ordonanței de urgență a Guvernului nr. 130/2020**](https://mfe.gov.ro/modificare-oug-130-forma-revizuita/) privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene – Forma revizuită, conform unui comunicat oficial publicat de Ministerul Economiei, Antreprenoriatului și Turismului.

Actul normativ vizează desființarea Măsurii 3 – granturi pentru investiții, în forma ei actuală, urmând ca ea să se refacă prin programul de finanțare europeană REACT-EU, aflat în prezent în proces de programare la MIPE, potrivit MEAT.

Schimbările preconizate urmăresc anularea în forma actuală a Măsurii 3 pentru a permite realocarea sumelor de la Măsura 3 la Măsura 2 pentru satisfacerea tuturor cererilor de finanțare eligibile depuse în acest moment, inclusiv cu sumele provenite din REACT-EU.

Măsura 3 va fi relansată cu sume provenite în totalitate din REACT–EU. Măsura 3, în varianta prezentă, va fi anulată din cauza suspiciunilor de fraudare, confirmate de DNA prin începerea unei urmăriri penale in rem. Beneficiarii care au depus cereri de finanțare în cadrul Măsurii curente nu vor fi restricțonați prin criterii de eligibilitate să își redepună aplicația în vederea obținerii de granturi.

[***Descarcă***](https://www.fonduri-structurale.ro/descarca-document/32785) proiectul de OUG

Dezbaterea publică a proiectului va dura 10 zile, conform Ministerului Economiei.

| Documente |
| --- |
| [Proiect de OUG\_19.05.2021.zip](https://www.fonduri-structurale.ro/descarca-document/32785) |

Sursa: MEAT & MIPE

🏵

APELURI – Finanțări

Ajutoare de stat: Comisia aprobă o schemă românească în valoare de aproximativ 46 de milioane de euro pentru sprijinirea activității crescătorilor de bovine afectați de pandemia de coronavirus

**Comisia Europeană a aprobat o schemă românească în valoare de peste 225 de milioane de lei (aproximativ 46 de milioane de euro), menită să sprijine activitatea crescătorilor de bovine în contextul pandemiei de coronavirus.**

Schema a fost aprobată în temeiul [Cadrului temporar](https://eur-lex.europa.eu/legal-content/EN/TXT/?uri=OJ%3AJOC_2020_091_I_0001)[Căutați traducerile disponibile pentru linkul precedentEN**•••**](javascript:void(0)) privind ajutoarele de stat. În cadrul schemei, sprijinul public va lua forma unor subvenții directe pentru a aborda parțial pierderile de venituri suferite de crescătorii de bovine din cauza pandemiei de coronavirus.

Comisia a constatat că schema din România este în conformitate cu condițiile prevăzute în cadrul temporar. În special, (i) ajutorul nu depășește 225 000 EUR per beneficiar care își desfășoară activitatea în sectorul agricol primar prevăzut de cadrul temporar și (ii)  schema se va aplica până la 31 decembrie 2021.

Comisia a concluzionat că măsura este necesară, adecvată și proporționată pentru a remedia o perturbare gravă a economiei unui stat membru, în conformitate cu articolul 107 alineatul (3) litera (b) din TFUE și cu condițiile prevăzute în cadrul temporar. Pe această bază, Comisia a aprobat schema în temeiul normelor UE privind ajutoarele de stat.

Mai multe informații cu privire la cadrul temporar și la alte acțiuni întreprinse de Comisie pentru a aborda impactul economic al pandemiei de COVID-19 sunt disponibile [aici](https://ec.europa.eu/competition/state_aid/what_is_new/covid_19.html). Versiunea neconfidențială a deciziei va fi disponibilă cu numărul de caz SA.62827 în [Registrul ajutoarelor de stat](http://ec.europa.eu/competition/state_aid/register/), pe site-ul web al Comisiei privind [concurența](http://ec.europa.eu/competition/index_en.html)[Căutați traducerile disponibile pentru linkul precedentEN**•••**](javascript:void(0)), de îndată ce vor fi fost soluționate eventualele probleme legate de confidențialitate.

**Persoană de contact pentru presă:**

Ștefan TURCU  E-mail: [stefan.turcu@ec.europa.eu](mailto:stefan.turcu@ec.europa.eu), telefon: 0724 232 197

Sursa: Comisia Europeană

\*

Sesiunea de finanțare III/2021 a proiectelor editoriale este deschisă! 800.000 lei pentru edituri, redacții de publicații culturale și persoane juridice de drept public și privat

La începutul lunii mai 2021, Administrația Fondului Cultural Național a dat startul înscrierilor de proiecte editoriale în cadrul sesiunii de finanțare III/2021.

Pot propune proiecte:

* Edituri şi redacții de publicații culturale;
* Persoane juridice de drept privat care, potrivit actelor constitutive, desfăşoară activități editoriale (ex.: organizații nonguvernamentale, societăți comerciale, persoane fizice autorizate, întreprinderi individuale ș.a.);
* Persoane juridice de drept public (Instituții publice care derulează proiecte editoriale).

Bugetul alocat în 2021 prin subvenție de la Ministerul Culturii este de 800.000 lei, distribuit pe următoarele secțiuni:

1. Carte (inclusiv ediții critice) - 500.000 lei
2. Reviste și publicații culturale - 150.000 lei
3. Ediții de poezie - 100.000 lei
4. Pentru contestații este prevăzut un buget de 50.000 lei.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/463/afcn-proiecte-editoriale-sesiunea-iii-2021).

Ana-Maria Radu, www.fonduri-structurale.ro

Sursa: AFCN

\*

Finanțări de peste 3 milioane de lei pentru proiectele care dezvoltă energii regenerabile

Innovation Norway a lansat în cursul săptămânii trecute cel de al doilea apel de finanțare „Capacitate sporită de a furniza energie regenerabilă” - Energie geotermală destinat proiectelor care se concentrează pe reducerea consumului de carbon.

Prin **Programul energetic în România** se propune contribuirea la obiectivele generale ale granturilor SEE și Norvegiene 2014-2021, respectiv la reducerea disparităților economice și sociale din Spațiul Economic European (SEE). Se urmărește, de asemenea, să se stimuleze și să se dezvolte cooperarea pe termen lung între Islanda, Liechtenstein, Norvegia și România.

Bugetul apelului este de 3.251.000 euro, iar finanțarea acordată/proiect variază între 200.000 euro și 2.000.000 euro.

Termenul de depunere a propunerilor de proiecte este 30 septembrie 2021.

Pentru mai multe detalii consultați secțiunea de [***alte finanțări***](https://www.fonduri-structurale.ro/alte-finantari/464/granturile-see-si-norvegiene-capacitate-sporita-de-a-furniza-energie-regenerabila-energie-geotermala)***.***

Elena Buzilă, www.fonduri-structurale.ro

Sursa: Innovation Norway

\*

Mecanismul Financiar SEE: 2 apeluri relansate pentru dezvoltarea sectorului IMM-urilor din România

Innovation Norway a anunțat la sfârșitul săptămânii trecute relansarea a două apeluri dedicate creșterii competitivității pentru întreprinderile românești, în contextul bugetelor rămase disponibile din primele runde ale apelurilor dedicate sectorului IMM-urilor.

Asistența financiară nerambursabilă va fi acordată proiectelor care vizează intervenții în următoarele trei domenii:

Inovație în Industria Verde – „Green Industry Innovation”

TIC

Creștere albastră – „Blue Growth”

În cadrul apelului destinat **proiectelor individuale**, IMM-urile cu cel mult 25% drept de proprietate publică pot solicita finanțări cuprinse între 200.000 și 2.000.000 euro.

Bugetul total alocat este în valoare de 7.355.329 euro, iar termenul limită pentru depunerea aplicațiilor este 15 septembrie 2021.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/465/mecanismul-financiar-see-innovation-norway-apel-de-proiecte-nr-2-pentru-dezvoltarea-imm-urilor)

**Schema de granturi mici** se adresează, de asemenea, IMM-urilor cu cel mult 25% drept de proprietate publică, dar și organizațiile non-profit, doar pentru domeniul *Green Industry Innovation*. Parteneriatul este de asemenea eligibil în cadrul acestui apel.

Granturile au valori cuprinse între 50.00 și 200.000 de euro, bugetul total alocat fiind de 5.508.241 euro. Termenul limită pentru depunerea aplicațiilor este 22 septembrie 2021.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/466/innovation-norway-programul-smes-growth-schema-de-granturi-mici-apel-ii)

Antonia Anton,

Elena Buzilă, www.fonduri-structurale.ro

Sursa: fonduri-structurale.ro

\*

TIFF premiază cineaștii, jurnaliștii, criticii de film și actorii!

Transilvania International Film Festival a anunțat cea de a VII-a ediție a **Bursei Alex. Leo Șerban**, decernată în cadrul festivalului de film unui cineast, jurnalist sau critic de film.

Bursa este acordată de TIFF, în parteneriat cu Conceptual Lab by Theo Nissim și este în valoare de **2.500 euro**. Festivalul își propune să contribuie ulterior la realizarea proiectului viitorului bursier, prin intermediul programelor pe care le derulează.

Bursa le este dedicată cineaștilor aflați la primul sau al doilea lungmetraj, dar și tinerilor jurnaliști și critici de film, cu vârsta maximă de 35 de ani.


Termenul de aplicare este **15 iunie 2021**.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/467/tiff-si-conceptual-lab-by-theo-nissim-a-vii-a-editie-a-bursei-alex-leo-serban).

Elena Buzilă, www.fonduri-structurale.ro

Sursa: TIFF

\*

**Ediția 2021 a Premiilor „Noul Bauhaus european”!**

**Noul Bauhaus european** are ambiția de a face din Pactul verde o experiență culturală, centrată pe factorul uman și pozitivă, tangibilă.

Pentru a accelera tranziția verde, a contribui la redresare și a asigura o mai bună conviețuire pentru toți, trebuie, pe de o parte, să valorificăm bogăția de cunoștințe, experiența și capacitățile de care dispunem, iar pe de altă parte, să le corelăm cu noi viziuni, idei și soluții, iar premiile „Noul Bauhaus european” sunt menite să încurajeze acest lucru.

În cadrul competiției, vor exista 10 categorii de premii, iar fiecare categorie conține două componente de concurs:

* **Premiile Noul Bauhaus european** pentru exemplele/proiectele existente finalizate – premiu în valoare de **30.000 euro** și un pachet de comunicare
* **Staruri în devenire ale noului Bauhaus european** pentru conceptele sau ideile prezentate de tinere talente cu vârsta de cel mult 30 ani – premiu în valoare de **15.000 euro** și un pachet de comunicare

Termenul limită pentru depunerea candidaturilor este **31 mai 2021**.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/468/premiile-noul-bauhaus-european-2021).

Antonia Anton, www.fonduri-structurale.ro

***Sursa: Comisia Europeană***

🏵🏵🏵

Din actualitatea europeană

Pactul verde european: Dezvoltarea unei economii albastre durabile în Uniunea Europeană

**Ieri, 17 mai, Comisia Europeană propune o nouă abordare pentru o**[**economie albastră durabilă în UE**](https://ec.europa.eu/oceans-and-fisheries/ocean/blue-economy/sustainable-blue-economy_en)[**Căutați traducerile disponibile pentru linkul precedentEN•••**](javascript:void(0))**pentru industriile și sectoarele legate de oceane, mări și zone de coastă. O economie albastră durabilă este esențială pentru atingerea obiectivelor**[**Pactului verde european**](https://ec.europa.eu/info/strategy/priorities-2019-2024/european-green-deal_ro)**și pentru asigurarea unei redresări verzi și favorabile incluziunii în urma pandemiei.**

Frans **Timmermans**, vicepreședintele executiv pentru Pactul verde, a declarat: *„Sănătatea oceanelor este o condiție prealabilă pentru o economie albastră prosperă. Poluarea, pescuitul excesiv și distrugerea habitatelor, împreună cu efectele crizei climatice, amenință biodiversitatea marină bogată de care depinde economia albastră. Trebuie să adoptăm o nouă abordare și să dezvoltăm o economie albastră durabilă, în care protecția mediului și activitățile economice să meargă mână în mână.”*

Virginijus **Sinkevičius**, comisarul pentru mediu, afaceri maritime și pescuit, a declarat: *„Pandemia a afectat sectoarele economiei marine în moduri diferite, dar toate sectoarele au fost lovite în profunzime. Avem oportunitatea de a o lua de la capăt și dorim să ne asigurăm că redresarea nu se mai axează pe simpla exploatare, ci pune accentul pe durabilitate și reziliență. Prin urmare, pentru a fi cu adevărat «verzi», trebuie să gândim albastru.”*

Toate sectoarele economiei albastre, inclusiv pescuitul, acvacultura, turismul de coastă, transportul maritim, activitățile portuare și construcțiile navale, vor trebui să își reducă impactul asupra mediului și a climei. Pentru a combate crizele climatice și cele legate de biodiversitate, avem nevoie de mări sănătoase, ale căror resurse să fie utilizate în mod durabil pentru a crea alternative la combustibilii fosili și la producția de alimente tradiționale.

Tranziția către o economie albastră durabilă necesită investiții în tehnologii inovatoare. Energia valurilor și energia maremotrică, producția de alge, dezvoltarea de unelte de pescuit inovatoare sau refacerea ecosistemelor marine vor crea noi locuri de muncă și întreprinderi verzi în economia albastră.

[Comunicarea](https://ec.europa.eu/oceans-and-fisheries/ocean/blue-economy/sustainable-blue-economy_en)[Căutați traducerile disponibile pentru linkul precedentEN**•••**](javascript:void(0)) stabilește o agendă detaliată pentru ca economia albastră:

* **Să realizeze obiectivele de neutralitate climatică și de reducere la zero a poluării**, în special prin dezvoltarea energiei din surse regenerabile *offshore*, prin decarbonizarea transportului maritim și prin ecologizarea porturilor. O combinație durabilă de energie oceanică, inclusiv energia eoliană, energia termică, energia valurilor și energia maremotrică ar putea genera un sfert din energia electrică a UE în 2050. Porturile sunt esențiale pentru conectivitatea și economia regiunilor și a țărilor din Europa și ar putea fi utilizate ca centre energetice.
* **Să facă posibilă trecerea la o economie circulară și să reducă poluarea** — inclusiv prin standarde reînnoite pentru proiectarea uneltelor de pescuit, pentru reciclarea navelor și pentru dezafectarea platformelor *offshore*, precum și prin acțiuni de reducere a poluării cu materiale plastice și microplastice.
* **Să conserve biodiversitatea și să investească în natură** - protejarea a 30 % din zona maritimă a UE va inversa declinul biodiversității, va spori stocurile de pește, va contribui la atenuarea schimbărilor climatice și la reziliența la acestea și va genera beneficii financiare și sociale semnificative. Impactul pescuitului asupra habitatelor marine va fi în continuare redus la minimum.
* **Să sprijine adaptarea la schimbările climatice și reziliența zonelor costiere** – activități de adaptare, cum ar fi dezvoltarea infrastructurii verzi în zonele costiere și protejarea litoralului împotriva riscului de eroziune și de inundații vor contribui la conservarea biodiversității și a peisajelor, aducând beneficii turismului și economiei costiere.
* **Să asigure o producție durabilă de alimente** - producția durabilă și noi standarde de comercializare pentru fructele de mare, utilizarea algelor și a ierbii de mare, un control mai strict al pescuitului, precum și cercetarea și inovarea în ceea ce privește fructele de mare pe bază de celule vor contribui la conservarea mărilor Europei. Prin adoptarea [orientărilor strategice ale UE privind acvacultura durabilă](https://ec.europa.eu/commission/presscorner/detail/en/ip_21_1554)[Căutați traducerile disponibile pentru linkul precedentEN**•••**](javascript:void(0)), Comisia s-a angajat, de asemenea, să dezvolte acvacultura durabilă în UE.
* **Să îmbunătățească gestionarea spațiului maritim** – noul Forum albastru pentru utilizatorii mării în vederea coordonării unui dialog între operatorii *offshore*, părțile interesate și oamenii de știință care participă la activități de pescuit, acvacultură, transport maritim, turism, energii din surse regenerabile și alte activități va stimula schimburile de cooperare în vederea utilizării durabile a mediului marin. Un raport referitor la punerea în aplicare a Directivei UE privind amenajarea spațiului maritim va fi publicat în 2022, în urma adoptării planurilor naționale de amenajare a spațiului maritim în martie 2021.

De asemenea, Comisia va continua să creeze condițiile pentru o economie albastră durabilă la nivel internațional, în conformitate cu Agenda privind guvernanța internațională a oceanelor.

**Finanțarea economiei albastre durabile**

Comisia Europeană și Grupul Băncii Europene de Investiții, compus din Banca Europeană de Investiții și Fondul European de Investiții (FEI), își vor intensifica cooperarea cu privire la o economie albastră durabilă. Instituțiile vor colabora cu statele membre pentru a răspunde nevoilor de finanțare existente în vederea reducerii poluării în mările europene și pentru a sprijini investițiile în inovarea albastră și în bioeconomia albastră.

Noul Fond european pentru afaceri maritime, pescuit și acvacultură - în special prin intermediul [platformei sale „BlueInvest”](https://webgate.ec.europa.eu/maritimeforum/en/frontpage/1451) și al noului [Fond BlueInvest](https://ec.europa.eu/commission/presscorner/detail/en/IP_21_222) - va sprijini tranziția către lanțuri valorice mai durabile bazate pe oceane, mări și activități costiere. Pentru a finanța în continuare transformarea, Comisia a invitat statele membre să includă investițiile pentru o economie albastră durabilă în planurile lor naționale de reziliență și redresare, precum și în programele lor operaționale naționale pentru diferite fonduri ale UE, de acum până în 2027. Vor furniza sprijin și alte programe ale UE, cum ar fi programul de cercetare Orizont Europa, și va fi instituită o misiune dedicată oceanelor și apelor.

În ceea ce privește investițiile private, în cadrul deciziilor de investiții relevante ar trebui să se aplice principiile și standardele de durabilitate convenite, cum ar fi [Inițiativa privind finanțarea economiei albastre durabile (link is external)](https://www.unepfi.org/blue-finance/), finanțată de UE.

**Context**

Economia albastră a Uniunii Europene înglobează toate industriile și sectoarele legate de oceane, mări și zone de coastă, indiferent dacă acestea sunt localizate direct în mediul marin (de exemplu, transportul maritim, fructele de mare, producția de energie) sau pe uscat (de exemplu, porturi, șantiere navale, infrastructurile costiere). Potrivit celui mai recent [raport privind economia albastră](https://blueindicators.ec.europa.eu/published-reports_en), sectoarele tradiționale ale economiei albastre oferă 4,5 milioane de locuri de muncă directe și generează o cifră de afaceri de peste 650 de miliarde EUR.

Comunicarea de astăzi înlocuiește [Comunicarea privind creșterea albastră](https://eur-lex.europa.eu/legal-content/RO/ALL/?uri=CELEX%3A52012DC0494) din 2012. [Directiva privind amenajarea spațiului maritim](https://eur-lex.europa.eu/legal-content/RO/TXT/?uri=celex%3A32014L0089)solicită tuturor statelor membre să își amenajeze în mod oficial spațiul maritim până în 2021.

**Informații suplimentare**

[Comunicarea privind o nouă abordare pentru o economie albastră durabilă în UE](https://ec.europa.eu/oceans-and-fisheries/ocean/blue-economy/sustainable-blue-economy_en)

[Întrebări și răspunsuri privind economia albastră durabilă](https://ec.europa.eu/commission/presscorner/detail/en/qanda_21_2346)

[Factsheet](https://ec.europa.eu/commission/presscorner/detail/en/fs_21_2355)

[Economia albastră](https://ec.europa.eu/oceans-and-fisheries/ocean/blue-economy_en)

[Indicatorii economiei albastre](https://blueindicators.ec.europa.eu/)

[Orientările strategice ale UE în domeniul acvaculturii](https://ec.europa.eu/commission/presscorner/detail/en/ip_21_1554)

**Date de contact pentru presă**

**Vivian LOONELA**

**Telefon** +32 2 296 67 12

**Adresă** [vivian.loonela@ec.europa.eu](mailto:vivian.loonela@ec.europa.eu)

**Daniela STOYCHEVA**

**Telefon** +32 2 295 36 64

**Adresă** [daniela.stoycheva@ec.europa.eu](mailto:daniela.stoycheva@ec.europa.eu)

\*

Planul de acțiune al UE de combatere a rasismului: Comisia numește primul coordonator antirasism din istorie

**Pentru prima dată în istorie, Comisia Europeană a numit-o pe Michaela Moua în funcția de coordonator antirasism, îndeplinindu-și un angajament important prevăzut în** [Planul de acțiune al UE de combatere a rasismului](https://ec.europa.eu/info/sites/default/files/a_union_of_equality_eu_action_plan_against_racism_2020_-2025_ro.pdf).

În noul său rol, coordonatorul va colabora îndeaproape cu persoanele de origine rasială și etnică minoritară și va transmite Comisiei preocupările acestora. Dna Moua va interacționa cu statele membre, cu Parlamentul European, cu societatea civilă și cu mediul academic pentru a consolida răspunsurile politice în domeniul combaterii rasismului și va colabora cu alte servicii ale Comisiei pentru a pune în aplicare politica Comisiei privind prevenirea și combaterea rasismului.

Helena **Dalli**, comisarul pentru egalitate, a declarat: „*Am plăcerea de a ura bun venit dnei Moua, a cărei activitate va fi esențială pentru punerea în aplicare a planului de acțiune împotriva rasismului. Odată cu numirea sa, Comisia face încă un pas important în promovarea unei Uniuni Europene antirasiste. Intenționăm să ne intensificăm eforturile de combatere a rasismului în strânsă relație cu țările UE, cu societatea civilă și cu alte părți interesate*”.

Dna Moua a studiat dezvoltarea internațională și, ulterior, a deținut o serie de roluri importante în cadrul unor ONG-uri din țara sa natală, Finlanda, cu activitate în domeniul combaterii rasismului și a discriminării. În ultimii ani, a lucrat la Ministerul Justiției din Finlanda. Are o vastă experiență și expertiză în ceea ce privește combaterea rasismului și a discriminării pe criterii etnice și promovarea unei societăți caracterizate prin egalitate etnică și diversitate.

Mai multe informații cu privire la planul de acțiune al UE de combatere a rasismului și la Summitul UE pentru combaterea rasismului, organizat recent, sunt disponibile [online](https://ec.europa.eu/info/policies/justice-and-fundamental-rights/combatting-discrimination/racism-and-xenophobia/eu-anti-racism-action-plan-2020-2025_en).

**Persoane de contact pentru presă:**

*Christian Wigand — Tel. + 32 229 62253,*

*Katarzyna Kolanko — Tel.: + 32 229 63444,*

*Jördis Ferroli — Tel.: + 32 229 92729*

\*

Comisia semnează un al treilea contract cu BioNTech-Pfizer pentru încă 1,8 miliarde de doze de vaccin

**Astăzi, 20 mai, Comisia Europeană a semnat un al treilea contract cu societățile farmaceutice BioNTech și Pfizer. Prin intermediul lui se rezervă încă 1,8 miliarde de doze de vaccin în beneficiul tuturor statelor membre ale UE, în perioada cuprinsă între sfârșitul anului 2021 și 2023. El va permite achiziționarea a 900 de milioane de doze de vaccin actual și de vaccin adaptat la variante, cu opțiunea de a achiziționa alte 900 de milioane de doze.**

Contractul prevede ca producția de vaccinuri să se efectueze în UE și ca elementele componente esențiale să provină din UE. În plus, el prevede că, încă de la începutul disponibilității vaccinurilor în 2022, livrarea lor în UE este garantată. Datorită cooperării, derulate în condiții bune, cu întreprinderile în temeiul contractelor actuale și a unor măsuri instituite, livrarea dozelor în timp util este asigurată. A fost consolidată posibilitatea ca statele membre să revândă sau să doneze doze țărilor care au nevoie de ele, din afara UE sau prin intermediul mecanismului COVAX, contribuind la un acces global și echitabil la vaccin, în întreaga lume. Acest nou contract va consolida capacitatea UE de a produce vaccinuri, permițând astfel deservirea altor piețe din întreaga lume.

Președinta Comisiei Europene, Ursula **von der Leyen**, a declarat: *„Odată cu semnătura noastră, noul contract este acum în vigoare, ceea ce este o veste bună pentru lupta noastră pe termen lung în vederea protejării cetățenilor europeni împotriva virusului și a variantelor sale! Producția și livrarea în UE a până la 1,8 miliarde de doze sunt garantate. Contractele potențiale cu alți producători vor urma același model, în beneficiul tuturor*.*”*

Stella **Kyriakides**, comisarul pentru sănătate și siguranță alimentară, a declarat: *„Trebuie să fim cu un pas înaintea virusului. Aceasta înseamnă să avem acces la vaccinuri adaptate pentru a ne proteja împotriva amenințării pe care o reprezintă variantele, pentru a potența vaccinurile cu scopul de a prelungi imunitatea, precum și pentru a ne proteja populația tânără. Ne concentrăm în mod prioritar asupra tehnologiilor care și-au dovedit valoarea, cum ar fi vaccinurile pe bază de mARN, dar ne menținem opțiunile deschise. Ultimele luni au demonstrat în mod clar necesitatea de a avea acces la o gamă largă de vaccinuri și de tehnologii diverse, precum și la parteneri fiabili. Pe măsură ce ritmul vaccinării crește în fiecare zi, iar activitatea vizând obținerea unor mijloace terapeutice eficace se intensifică, putem privi în viitor cu mai mult optimism și cu mai multă încredere.”*

Contractul semnat astăzi cu alianța BioNTech-Pfizer va suplimenta portofoliul larg de vaccinuri care urmează să fie produse în Europa, bazat pe contractele semnate deja cu [AstraZeneca](https://ec.europa.eu/commission/presscorner/detail/ro/ip_20_1524), [Sanofi-GSK](https://ec.europa.eu/commission/presscorner/detail/ro/ip_20_1680), [Janssen Pharmaceutica NV](https://ec.europa.eu/commission/presscorner/detail/ro/ip_20_1829), [Curevac](https://ec.europa.eu/commission/presscorner/detail/ro/ip_20_2136) și [Moderna](https://ec.europa.eu/commission/presscorner/detail/ro/ip_20_2200)și cu însăși BioNTech/Pfizer. Comisia a autorizat introducerea pe piață condiționată a vaccinurilor dezvoltate de [BioNTech și Pfizer](https://ec.europa.eu/commission/presscorner/detail/ro/ip_20_2466), [Moderna](https://ec.europa.eu/commission/presscorner/detail/ro/ip_21_3), [AstraZeneca](https://ec.europa.eu/commission/presscorner/detail/ro/IP_21_306) și [Johnson and Johnson](https://ec.europa.eu/commission/presscorner/detail/ro/ip_21_1085). Acest portofoliu diversificat de vaccinuri asigură accesul Europei la doze suficiente pentru a-și imuniza întreaga populație, inclusiv împotriva variantelor virusului.

BioNTech este o companie germană care colaborează cu societatea Pfizer din SUA în vederea dezvoltării unui vaccin bazat pe ARN mesager (mARN). mARN joacă un rol fundamental în biologie, transferând instrucțiuni de la ADN la aparatul celular care sintetizează proteine. În cazul unui vaccin mARN, aceste instrucțiuni determină producerea unor fragmente inofensive ale virusului pe care corpul uman le utilizează pentru a genera un răspuns imunitar capabil să prevină sau să combată o anumită boală.

Comisia a decis să sprijine în continuare acest vaccin pe baza unei evaluări științifice solide, a tehnologiei utilizate, a experienței companiilor în dezvoltarea vaccinului și a capacității lor de producție pentru a aproviziona întreaga UE. Comisia va completa, în plus, acest contract cu alte contracte vizând vaccinuri bazate pe alte tehnologii, continuând astfel abordarea de succes bazată pe constituirea unui portofoliu, pe care a adoptat-o încă de la începutul pandemiei.

**Context**

La 17 iunie, Comisia Europeană a prezentat o [strategie europeană](https://eur-lex.europa.eu/legal-content/RO/TXT/?uri=CELEX:52020DC0245) vizând accelerarea dezvoltării, producerii și punerii la dispoziție pe scară largă a unor vaccinuri eficace și sigure împotriva COVID-19. În schimbul dreptului de a cumpăra un număr specificat de doze de vaccin într-un anumit interval de timp, Comisia finanțează o parte din costurile inițiale suportate de producătorii de vaccinuri în baza unor **acorduri preliminare de achiziție**.

Având în vedere variantele actuale și viitoare ale SARS-CoV-2, Comisia și statele membre negociază noi acorduri cu întreprinderi care contribuie deja la portofoliul de vaccinuri al UE, care ar permite achiziționarea de vaccinuri adaptate rapid, în cantități suficiente, pentru a consolida și a prelungi imunitatea.

Pentru a achiziționa noile vaccinuri, statele membre pot utiliza pachetul [REACT-EU](https://ec.europa.eu/regional_policy/en/newsroom/coronavirus-response/react-eu)[Căutați traducerile disponibile pentru linkul precedentEN**•••**](javascript:void(0)), unul dintre cele mai mari programe din cadrul noului instrument Next Generation EU, care continuă și extinde măsurile de răspuns la criză și de redresare în urma daunelor cauzate de criză.

**Informații suplimentare**

[Vaccinuri anti-COVID-19 sigure în Europa](https://ec.europa.eu/info/live-work-travel-eu/coronavirus-response/safe-covid-19-vaccines-europeans_ro)

[Strategia UE privind vaccinurile](https://ec.europa.eu/info/live-work-travel-eu/coronavirus-response/public-health/eu-vaccines-strategy_ro)

[Răspunsul UE la criza cauzată de noul coronavirus](https://ec.europa.eu/info/live-work-travel-eu/coronavirus-response_ro)

[Prezentarea răspunsului Comisiei la noul coronavirus](https://ec.europa.eu/info/live-work-travel-eu/coronavirus-response/overview-commissions-response_ro)

**Persoană de contact pentru presă:**

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

\*

**Certificatul electronic al UE privind COVID: Parlamentul European și Consiliul au ajuns la un acord privind propunerea Comisiei**

Comisia salută acordul politic provizoriu la care au ajuns Parlamentul European și Consiliul referitor la Regulamentul ce reglementează [certificatul electronic al UE privind COVID](https://ec.europa.eu/commission/presscorner/detail/ro/ip_21_1181). Acest lucru înseamnă că certificatul (denumit anterior „adeverință electronică verde”) este în grafic pentru a fi gata la sfârșitul lunii iunie, după cum era planificat. Acordul de astăzi a fost obținut într-un timp record, la doar două luni de la prezentarea propunerii Comisiei. Pentru Comisie, negocierile privind certificatul au fost conduse de comisarul Didier**Reynders**, în strânsă cooperare cu vicepreședinții Vera**Jourová** și Margaritis **Schinas**, precum și cu comisarii Thierry**Breton**, Stella **Kyriakides,** și Ylva **Johansson.**

Salutând acest progres rapid, președinta Ursula **von der Leyen** a declarat:

„*Ne îndeplinim angajamentul asumat ca certificatul electronic al UE privind COVID să poată fi utilizat înainte de începutul verii. Cetățenii europeni așteaptă cu nerăbdare să călătorească din nou, iar mulțumită acordului de astăzi, ei vor putea călători, foarte curând, în condiții de siguranță.*

*Certificatul electronic al UE privind COVID este gratuit, securizat și accesibil oricărui european. Acesta va acoperi vaccinarea, testarea și vindecarea, oferind cetățenilor diferite opțiuni. Certificatul respectă pe deplin drepturile fundamentale ale cetățenilor, inclusiv protecția datelor cu caracter personal.*

*Toți cetățenii UE au dreptul fundamental la liberă circulație în UE. Certificatul electronic al UE privind COVID, disponibil pe hârtie sau în format electronic, le va permite europenilor să călătorească mai ușor – fie ca să își vadă familiile și pe cei dragi, fie ca să profite de o perioadă de odihnă binemeritată.*

*Dorim să mulțumim Parlamentului European și președinției portugheze pentru dedicarea, perseverența și munca imensă depusă cu o viteză record în vederea ajungerii la un acord cu privire la propunerea pe care am prezentat-o.*

*Mai rămân însă multe de făcut. La nivelul UE, sistemul va fi gata în următoarele câteva zile. În prezent, este esențial ca toate statele membre să continue implementarea sistemelor lor naționale pentru a se asigura că sistemul poate fi operațional cât mai curând posibil. Acestea sunt așteptările legitime ale cetățenilor UE.*

*Acordul de astăzi demonstrează că, mulțumită angajamentului și cooperării tuturor, certificatul electronic al UE privind COVID va fi disponibil la timp.”*

**Certificatul electronic al UE privind COVID – elemente esențiale**

În urma acordului la care au ajuns Parlamentul European și Consiliul, certificatul electronic al UE privind COVID:

* va acoperi vaccinarea, testarea și vindecarea;
* va fi disponibil în format electronic și pe hârtie, în funcție de alegerea destinatarilor, și va conține un cod QR semnat digital;
* va fi gratuit, se va obține cu ușurință și va fi disponibil și pentru persoanele vaccinate înainte de intrarea în vigoare a Regulamentului referitor la certificatul electronic al UE privind COVID;
* va putea fi utilizat și de către statele membre în scopuri naționale, dacă acest lucru este prevăzut în legislația națională;
* statele membre trebuie să se abțină de la impunerea unor restricții de călătorie suplimentare deținătorilor unui certificat electronic al UE privind COVID, cu excepția cazului în care acestea sunt necesare și proporționale pentru protecția sănătății publice;
* de asemenea, Comisia va mobiliza 100 de milioane EUR pentru a sprijini statele membre să ofere teste la prețuri accesibile.

**Etapele următoare**

Acordul politic va trebui acum să fie adoptat în mod oficial de către Parlamentul European și Consiliu. Regulamentul va intra în vigoare la 1 iulie și, pentru statele membre care au nevoie de mai mult timp, prevede o perioadă de introducere treptată de șase săptămâni pentru eliberarea certificatelor.

În paralel, Comisia va continua să sprijine statele membre pentru ca acestea să își finalizeze soluțiile lor naționale pentru eliberarea și verificarea certificatului electronic al UE privind COVID, precum și să ofere sprijin tehnic și financiar statelor membre pentru a se conecta la portal.

**Context**

La [17 martie 2021](https://ec.europa.eu/commission/presscorner/detail/ro/ip_21_1181), Comisia Europeană a prezentat o propunere de creare a unui certificat UE privind COVID pentru a facilita libera circulație în condiții de siguranță a cetățenilor în UE în timpul pandemiei de COVID-19. La cererea Comisiei, Parlamentul a votat în favoarea activării procedurii de urgență pentru cele două propuneri la 25 martie. Consiliul și-a adoptat poziția de negociere la 14 aprilie, iar Parlamentul a făcut același lucru la 29 aprilie. La 20 mai, colegiuitorii au ajuns la un acord provizoriu cu privire la acest dosar.

În paralel cu procesul legislativ, s-au înregistrat deja progrese importante în ceea ce privește aspectele tehnice. Portalul UE, care permite verificarea certificatelor la nivel transfrontalier, este gata și va intra în funcțiune începând cu luna iunie. În ultimele două săptămâni, au avut loc teste-pilot reușite cu 17 state membre și cu Islanda, iar alte cinci state membre vor efectua teste săptămâna viitoare.

De asemenea, Comisia pune la dispoziție un software de referință cu sursă deschisă pentru a sprijini statele membre să își dezvolte propria soluție națională de eliberare a certificatelor, de scanare și de verificare a codurilor QR, precum și un portofel de referință pentru stocare.

Anterior, la 21 aprilie, au fost adoptate [orientări privind specificațiile tehnice](https://ec.europa.eu/commission/presscorner/detail/ro/ip_21_1883) de către reprezentanții statelor membre în [rețeaua de e-sănătate](https://ec.europa.eu/health/ehealth/covid-19_ro), o rețea voluntară care conectează autoritățile naționale responsabile cu e-sănătatea. Orientările se bazează pe colaborarea strânsă a Comisiei cu statele membre, în urma căreia s-a adoptat o primă serie de orientări în ianuarie, care au fost [actualizate la 12 martie](https://ec.europa.eu/health/sites/health/files/ehealth/docs/vaccination-proof_interoperability-guidelines_en.pdf)[Căutați traducerile disponibile pentru linkul precedentEN**•••**](javascript:void(0)), precum și pe [cadrul de încredere](https://ec.europa.eu/health/sites/health/files/ehealth/docs/trust-framework_interoperability_certificates_en.pdf)[Căutați traducerile disponibile pentru linkul precedentEN**•••**](javascript:void(0)) convenit tot la 12 martie 2021. În plus, în rețeaua de e-sănătate a fost elaborat un model comun de proiectare.

Cele mai recente informații primite de la statele membre cu privire la măsurile luate și la restricțiile de călătorie impuse în contextul pandemiei provocate de coronavirus sunt disponibile pe [platforma Re-open EU](https://reopen.europa.eu/ro).

**Informații suplimentare:**

[Propuneri privind o adeverință electronică verde](https://ec.europa.eu/info/live-work-travel-eu/coronavirus-response/safe-covid-19-vaccines-europeans/covid-19-digital-green-certificates_ro#documents) [care să faciliteze libera circulație în UE](https://ec.europa.eu/info/files/proposal-regulation-interoperable-certificates-vaccination-testing-and-recovery-digital-green-certificate_ro)

[Propunere privind adeverințele electronice verzi pentru resortisanții țărilor terțe cu drept de ședere sau de rezidență legală în statele membre](https://ec.europa.eu/info/files/proposal-regulation-digital-green-certificates-third-country-nationals-legally-staying-or-residing-eu_ro)

[Fișă informativă](https://ec.europa.eu/info/live-work-travel-eu/coronavirus-response/safe-covid-19-vaccines-europeans/covid-19-digital-green-certificates_ro#documents)

[Site web](https://ec.europa.eu/info/live-work-travel-eu/coronavirus-response/safe-covid-19-vaccines-europeans/covid-19-digital-green-certificates_ro)

[Noi imagini video](https://audiovisual.ec.europa.eu/en/video/I-206104)[Căutați traducerile disponibile pentru linkul precedentEN**•••**](javascript:void(0))

**Persoană de contact pentru presă:**

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

***Sursa: https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/